ELŐTERJESZTÉS

**a Bűnmegelőzési, Közbiztonsági és Közrendvédelmi Bizottság**

**2024. szeptember 23-i ülésére**

**Tájékoztató a Bűnmegelőzési, Közbiztonsági és Közrendvédelmi Bizottság 2019-2024. évi munkájáról**

Az alábbiakban tájékoztatom a Tisztelt Bizottságot a Bizottság 2019-2024. közötti ciklusban elvégzett munkájáról.

A Bizottság első, alakuló ülésére 2019. november 25-én került sor, utolsó ülését 2024. szeptember 23-án tartja. A ciklusban összesen **38 ülés** megtartására került sor. Az ülések közül **37 rendes** ülés volt, főszabály szerint Szombathely Megyei Jogú Város Közgyűlésének a hónap utolsó csütörtökjén tartott üléseit megelőző hétfői napokon. **1** alkalommal sor került **rendkívüli** ülésre is. Az ülések évekre bontva az alábbiak szerint alakult:

* 2019: 2 rendes ülés;
* 2020: 5 rendes ülés;
* 2021: 5 rendes ülés;
* 2022: 9 rendes + 1 rendkívüli ülés;
* 2023: 10 rendes ülés;
* 2024: 6 rendes ülés.

Az ülések rendes **helyszíne** a Városháza (Szombathely, Kossuth L. u. 1-3.) I. emeleti Kisterme volt, sor került azonban **4** alkalommal **külső helyszínen** tartott ülésre is, a vendéglátó szervezetek meghívása alapján:

* 2023. április 24-én a Vas Vármegyei Katasztrófavédelmi Igazgatóságon (Szombathely, Ady E. tér 1.);
* 2023. május 22-én a Szombathely Országos Büntetés-végrehajtási Intézetben (Szombathely, Söptei út);
* 2024. május 27-én a Víztorony Látogatóközpontjában (Szombathely, Szent Flórián krt. 9., Brenner park);
* 2024. szeptember 23-án a Közterület-felügyelet irodahelyiségében (Szombathely, Ady tér 40.).

A bizottsági üléseken **250** napirendi pont került megtárgyalásra. Ezek közül:

* **241** nyilvános ülés, **9** zárt ülés keretében;
* **189** saját bizottsági előterjesztés, **61** közgyűlési napirenden szereplő előterjesztés előzetes megtárgyalása;
* **148** írásbeli, **102** szóbeli előterjesztés alapján.

A **legtöbb (11)** napirendi pontot a 2020. június 22-i ülésen, a **legkevesebbet (2)** a 2022. július 19-i rendkívüli ülésen tárgyalta a Bizottság.

A megtárgyalt témák felölelték a bűnmegelőzés, közbiztonság és közrendvédelem legfontosabb területeit, illetve az ezekkel kapcsolatos önkormányzati munkát. A napirendek tematikailag az alábbiak szerint alakultak:

* **32 rendőrség** tevékenységéről, intézkedéseiről, biztosításairól, közbiztonságról szóló tájékoztatás;
* **31** önkormányzati **pénzügyekkel** (költségvetés, zárszámadás, maradványelszámolás) kapcsolatos napirend;
* **23 polgárőr egyesületek** bemutatkozásáról, támogatásáról, pályázatáról szóló döntés;
* **19 közlekedéssel**, forgalombiztonsággal, forgalmi renddel, mikromobilitási járművekkel kapcsolatos napirend;
* **17 köztisztasággal**, feljelentésekkel, rendeletekkel kapcsolatos tájékoztatás, döntés;
* **13** **Közterület-felügyelet** tevékenységéről, intézkedéseiről, biztosításairól szóló tájékoztatás;
* **13** közterületi **térfigyelő kamerarendszerrel** kapcsolatos tájékoztatás, döntés;
* **11** Bűnmegelőzési koncepcióhoz tartozó önkormányzati **támogatásokról** szóló döntés;
* **11 ügyrendi,** bizottsági határozatok **végrehajtásáról** szóló beszámoló;
* **10 kábítószerüggyel (KEF), fiatalokkal** kapcsolatos napirend;
* **10 kitüntetésekről** („Szombathely Közrendjéért-díj”, „Szombathely Közbiztonságáért-díj”) szóló döntés;
* **6 járványüggyel** kapcsolatos tájékoztatás;
* **4** önkormányzati **takarékossági** programmal kapcsolatos döntés;
* **3** kárt okozó **vaddisznók** belterületi megjelenésével kapcsolatos napirend;
* **3 civil ügyekkel** (Civil Fórum, Civil Koncepció) kapcsolatos napirend;
* **3** különböző szervezetek (Hunor Mentőszervezet, VVKI, SzOBVI) **bemutatkozása;**
* **3 szociális ügyekkel** (menekültek segítése, szén-monoxid érzékelők támogatása) kapcsolatos napirend.

Emellett mind a 38 ülésen sor került a „Különfélék” napirendi pont megtárgyalására, ahol a bizottság tagjainak további témák felvetésére nyílt lehetőségük.

A Bizottság az ülésein **253 határozatot** hozott (ide nem értve a jelen bizottsági ülésen meghozott határozatokat). A meghozott határozatok évekre bontva az alábbiak szerint alakult:

* 2019: 14;
* 2020: 46;
* 2021: 28;
* 2022: 62;
* 2023: 66;
* 2024: 37.

Köszönöm a Tisztelt Bizottság 2019-2024. között végzett sokrétű és alapos munkáját! Kérem a Tisztelt Bizottságot, hogy az előterjesztést megtárgyalni, és a tájékoztatást elfogadni szíveskedjen!

**Szombathely, 2024. szeptember 23.**

**(: Kelemen Krisztián :)**

a Bizottság elnöke

**HATÁROZATI JAVASLAT**

**……/2024. (IX.23.) BKKB számú határozat**

A Bűnmegelőzési, Közbiztonsági és Közrendvédelmi Bizottság a Bizottság 2019-2024. közötti ciklusban elvégzett munkájáról szóló tájékoztatást tudomásul veszi.

**Felelős:** Kelemen Krisztián, a Bizottság elnöke

(a végrehajtás előkészítéséért:

Dr. Holler Péter, a Hatósági Osztály vezetője)

**Határidő:** azonnal